google/wiki40b huggingface dataset:
Teger

Utseende

Teger skiller seg fra blant annet fra andre insekter som biller på munnen. Biller har kjever, mens teger har en snabelformet munn for å suge opp føden. Snabelen består av fem ledd, når den ikke er i bruk ligger den vanligvis bakover under kroppen. Hos enkelte grupper teger finnes det en fordypning under brystet, mellom framhoftene, til snabelen. Mange av artene har vinger, mens noen er «vingeløse». Mellom vingene, ved vingeroten er det et scutellum, et trekantet område.
De har stor variasjon i utseende, fra kortbeinte til langbeinte, store og brede eller lange og slanke. Enkelte arter er farget i klare framtredende farger, mens andre er nøytralt farget og skiller seg ikke ut fra omgivelsene. Rovtegene er vanligvis godt kamuflert, noe som er viktig ettersom de jakter på byttedyr ved å krype rundt.

Levevis

De finnes på mange ulike leveområder (habitater). Noen lever i vann som buk- og ryggsvømmerne. Andre på vannoverflaten som vannløperne.  Men de fleste lever på jordoverflaten, på planter og trær, og de fleste er plantesugere. 
Noen arter er rovdyr og lever av andre mindre dyr, som de fanger og suger kroppsvesken ut av. Veggedyret lever av blod fra pattedyr inkludert mennesker. Dette var et problem i Norge tidligere, men sjeldnere idag, selv om det ofte dukker opp. 
Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Skoltesamer

Skoltesamer, bare skolter eller østsamer, er en samisk minoritet bosatt i grensetraktene mellom Russland, Finland og Norge (Neiden). 
De fleste skoltesamene er bosatt i og omkring tettstedene Sevettijärvi, Keväjärvi, Nellim i Enare kommune i Finland, og i Neiden i Sør-Varanger kommune i Norge. Skoltene anses for å være urfolk på Kolahalvøya og hører til den østlige gruppen med samer, tatt i betraktning deres språk (skoltesamisk) og tradisjoner.  Det finnes anslagsvis 700 skoltesamer, hvorav omkring 400 kan snakke skoltesamisk. 
Hovedsakelig er de russisk-ortodokse. Munken Trifon fra Petsamo konverterte skolterne til kristendommen på 1500-tallet og fortsatt er majoriteten av skolterne medlemmer av Den østlige ortodokse kirke.

Historie

Det østsamiske området bestod av fire siidaer Neiden, Pasvik, Petsjenga og Suenjel. 
Som et resultat av «Tartu-avtalen» mellom Finland og Russland (1920), ble skoltesamenes hjemland delt i to: den vestlige delen, Petsamo, ble en del av Finland og den østre delen ble en del av Sovjetunionen. Grensa ble en trussel for hele skoltfolkets identitet ettersom det ble vanskelig for dem å leve som de tradisjonelt hadde gjort, med reinsdrift, jakt og fiske.
Etter vinterkrigen (1939) mistet Finland sin del av Fiskerhalvøya til Sovjetunionen og etter den finske fortsettelseskrigen mistet de Petsamo også. Dette resulterte i at de skolterne som bodde i området ble evakuert til Finland.
Skoltebyen i Neiden ble fredet i 2000 som et helhetlig kulturmiljø.
Den norske staten leverte i 2011 tilbake 96 skoltiske skjelett som hadde blitt fjernet fra graver i 1915. 
Äʹvv skoltesamisk museum åpnet i Neiden i 2017. Det lille, ortodokse Sankt Georgs kapell i Neiden er også et skoltesamisk kulturminne.
Salangen IF Fotball

A-lag menn

Klubbens A-lag menn har de senere årene gjennomgått et generasjonsskifte. Dette har resultert i lavere plasseringer i 3. divisjon Avdeling 23 de siste sesongene, og rykket ned til 4. Divisjon i 2012. I 2014 rykket Salangen IF opp til 3.divisjon avd 12, etter 2 sesonger i 4.divisjon. Hovedtrener er Andreas Seipäjärvi, assistenttrener er Odd Lomås og Tor Inge Bakkemo (Tromsøtrener), Sportslig Leder er Tore Ratkje og Oppmann er Kjell Øvervatn og leder for Salangen IF fotball er Stian Eggen
Spillerstall 2017:
Keeper:
23 Jørn Ivar Kroken
1 Sigrud Bjørstad (langtidsskadet)
12 Brage Nygård
00 Christian Larssen
Forsvar:
2 Sondre Tunstad
5 Tobias Sørensen
4 Martin Solhaug
24 Vegar Mortensen
19 Morten Svinsaas
14 Vebjørn Larssen
13 Tobias Sletten
3 Stian Andre Johansen
Midtbane/Angrep:
6 Hosein Tazabajev 
16 Johan Borch
17 Gaute Roaldsen
7 Sindre Eggen
8 Scott Fitzgerald
9 Snorre Ratkje
15 Vegard Evertsen
10 Odd-Henning Skog
11 Benn Fjellberg
20 Sander Daleng
18 Iver Sagerup
25 Kristoffer Heggelund 
33Ruben Sletten
Damelaget skal i år (2017) spille i den lokale 3.divisjonen. 
Trener er Thomas Engen
Enter the Dragon

Handling

Karateinstruktøren Mr. Lee blir overtalt av britisk etterretning om å dra til en øyfestning hvor en hersker ved navn Han driver et karate-akademi. Lee skal offisielt delta i turnering der, men egentlig skal han avsløre Hans' narkotika- og slavehandelvirksomhet. Lee har i tillegg personlige motiver siden en av Hans' nærmeste medarbeidere var skyld i hans søsters død. Etter en noen nattlig rekogoseringsekspedisjoner oppdager Lee sannheten bak fasaden. Han blir imidlertid oppdaget og overmannet, men rekker å få gitt beskjed til sine kontakter utenfor øya. Han blir deretter tvunget til å delta i Hans brutale turnering.

Om filmen

Enter the Dragon ble meget populær. Den innbrakte 90 millioner dollar på verdensbasis, inkludert 25 millioner i USA. Produksjonskostnadene var på 850 000 dollar.
Filmen ble godt mottatt av anmelderne og har fått 96 % på Rotten Tomatoes.
Bruce Lee døde like før filmen hadde premiere.

I Norge

Filmen ble forbudt for visning på norsk kino i 1973. Filmen ble ikke gitt ut på video i Norge før på 1990-tallet. En britisk versjon var imidlertid tilgjengelig på video på starten av 1980-tallet.
Cercoptera

Utseende

Middelsstore, lange og slanke, mørke trebukker. Slektens mest slående trekk er at dekkvingene er dratt ut til lange spisser bakerst. Antennene er tynne og omtrent så lange som kroppen. Pronotum er tønneformet, betydelig lengre enn bredt, kan være rødt. Dekkvingene har rader av grove punkter.

Utbredelse

Slekten er utbredt i Sør- og Mellom-Amerika.
Vegard Robinson Bugge

Karriere

Robinson Bugge viste seg frem på den internasjonale scenen for første gang under U23-VM i landeveissykling 2010. Han lå i tetgruppen da han mistet kjedet i den siste bakken rundt 6 kilometer før målgang, og kom til mål på en 54.-plass, 1:04 bak gullvinner Michael Matthews fra Australia.
Han syklet for det norske UCI-kontinental-laget Team Joker fra 2010 til 2014, før han i 2015 signerte for Team Sparebanken Sør.
I 2010 ble han skadet i en ulykke som involverte en bil, men fikk i juni 2011 mulighet til å trene med det profesjonelle laget Quickstep.
I juni 2015 ble han tatt for brudd på reglene rundt medisinsk fritak under Tour des Fjords 2015. Robinson Bugge brukte astmamedisinen Bricanyl med virkestoffet terbutalin. Han forklarte at han måtte bruke denne medisinen etter å ha gått tom for Ventolin. Robinson Bugge hadde tidligere godkjenning for å bruke Bricanyl, men denne gikk ut i 2009. Han ble utestengt i fire måneder for regelbruddet og ble enig med Team Sparebanken Sør om å løse kontrakten.
I mai 2016 ga han ut boken Tren som en sykkelproff via sitt firma Bugge Sport.
Toastmaster

Toastmaster (også kalt visevert eller kjøkemester(bokstavelig betyr dette siste «kjøkkensjef») er en person som har ansvaret for å koordinere taler og innslag i festlige anledninger som brylluper og bursdagsfeiringer. Toastmasteren stiller ofte også med egne innslag, gjerne humoristiske anekdoter. En toastmaster kan være en innleid profesjonell, men er også ofte en venn eller bekjent av dem det gjelder.
Michael Jackson's This Is It

Michael Jackson's This Is It er et samlealbum av Michael Jackson i 2009, utgitt omtrent 5 måneder etter hans død.
870-årene

-- 870 -- 871 -- 872 -- 873 -- 874 -- 875 -- 876 -- 877 -- 878 -- 879
Tiårsoversikt
Malthodes pumilus

Utbredelse

Malthodes pumilus finnes i Europa, østover i Asia. Finnes sør i Norge, på østlandet til Rogaland.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Jan André Aasland

Jan André Aasland (født 26. august 1989) er en norsk ishockeytrener. I desember 2018 ble han trener for Frisk Asker og tok laget til NM-tittelen samme sesong, 29 år gammel.
Som ishockeyspiller spilte Aasland for Vålerenga Hockey og Manglerud Star Ishockey.
Angelina Jolie

Barn

Jolie har totalt seks barn med Brad Pitt. Tre av barna er adopterte: Maddox Chivan (født 5. august 2001), fra Kambodsja, Zahara Marley (født 8. januar 2005), fra Etiopia, og Pax Thien (født 29. november 2003), fra Vietnam. Jolie adopterte alle barna alene, men de ble senere også adoptert av Pitt. 
Jolie og Pitt reiste til Namibia da hun skulle føde deres første biologiske barn, i et forsøk på å unnslippe medieoppmerksomheten rundt forholdet deres. Den 27. mai 2006 fødte Jolie en datter, Shiloh Nouvel, i Swakopmund. Paret solge de første bildene av Shiloh gjennom bildebyrået Getty Images, slik at pengene kunne gå til veldedighet, i stedet for at paparazzier skulle få de verdifulle bildene. People og Hello! kjøpte de nordamerikanske og britiske rettighetene til bildene, for henholdsvis 4,1 og 3,5 millioner dollar, noe som da var et rekordhøyt beløp for kjendisbilder. Pengene ble donert til UNICEF. 
Jolie bekreftet at hun var gravid med tvillinger på Cannes filmfestival i mai 2008. Journalister og fotografer slo leir utenfor kystsykehuset i Nice i Frankrike de to ukene Jolie var innlagt i forbindelse med fødselen. Hun fødte en sønn, Knox Léon, og en datter, Vivienne Marcheline, 12. juli 2008. De første bildene av tvillingene skal ha blitt solgt til People og Hello! for 14 millioner dollar. Pengene ble donert til Jolie-Pitt Foundation.
Jalisco (bille)

Utseende

En liten (4 - 4,5  millimeter), oval og hvelvet, blank, kastanjebrun gjødselbille. Hodet er stort og skovlformet, litt innbuktet i midten foran. Pronotum er avrundet firkantet, tett og kraftig punktert. Dekkvingene er nokså korte, rundede med fine punktstriper, intervallene mellom dem flate og kraftig punkterte.

Utbredelse

Arten lever i Mexico, i delstaten Jalisco som slekten er oppkalt etter.
Øystein Sevåg

Musikere

Øystein Sevåg, Bendik Hofseth, Nils Petter Molvær, Paolo Vinaccia, Benedicte Torget, Eivind Aarseth, Audun Erlien, Petter Wettre, Rune Arnesen, Sergio Gonzales, Ole Marius Melhuus, Maria Eisenburger, Zotora Nygård, Ottar Nesje, Sonia Loinsworth, Gudmund Sevåg, Roar Lindberg, Anette Scmidt, Ute Petersilge, Sara Övinge, Lex van Someren, Stephan Lilig, Ulrich Pfleiderer, Clara Ulrike Vogt.
Badminton under Asialekene 1994

Badminton under Asialekene 1994. Badminton var en av flere sporter i de tolvte Asialekene som ble arrangert i Hiroshima i Japan i perioden 2. til 16. oktober 1994. Det var niende gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Sør-Korea ble beste nasjon med fire gullmedaljer foran Indonesia med tre.
Zemërimi i një nate

Zemërimi i një nate er en albansk sang skrevet av Genti Lako, med tekst av Jorgo Papingij, og fremført av Herciana Matmuja.
Sangen var Albanias bidrag i Eurovision Song Contest 2014. Dette ble klart etter at Matmuja vant den 52. utgaven av Festivali i Këngës.
Fylkesvei 2546

Fylkesvei 2546 går mellom Svingvoll og Rødumsbygda i Gausdal kommune. Veien er 1,9 km lang.
Frem til 2019 hadde veien betegnelsen Fv338.
Café de la Paix

Café de la Paix er en kjent kafé i Paris ved Place de l'Opéra. Kaféen er tegnet av Charles Garnier som også tegnet den nærliggende Opéra Garnier. Caféen kalles også for «Verdens navle» ettersom det der ble samlet mennesker fra hele verden.

Historie

Café de la Paix ble åpnet 30. juni 1862 som en del av hotellet Grand-Hôtel de la Paix som har fått sitt navn etter den nærliggende gaten Rue de la Paix. Nærheten til Opéra Garnier lokket mange kjente gjester som Jules Massenet, Émile Zola og Guy de Maupassant. Kaféen er beskrevet i diktet «The Absinthe Drinker» av den kanadiske dikteren Robert W. Service.
Under belle époque ble kafeen besøkt av Sergej Djagilev og den kommende kong Edvard VII av Storbritannia.
Den 22. august 1975 utså den franske regjeringen kaféen til et historisk minnesmerke.
Villanden (2015)

Handling

Christian Nielsen vender hjem til Australia fra USA for å overvære bryllupet mellom faren Henry og dennes mye yngre husholderske, Anna. Han finner ut at Charlotte, hustruen til barndomsvennen Oliver, hadde et forhold til Henry. Datteren, Hedvig, er Henrys datter. Etter at Christian forteller Oliver om det, forlater han sin hustru og forteller Hedvig at han ikke kan se på henne, hvorpå hun forsøker å begå selvmord med bestefarens gevær. Oliver og Charlotte gjenforenes på sykehuset, hvor Hedvig ligger for å tilfriskne.

Mottakelse

Villanden har generelt sett mottatt positive anmeldelser fra kritikerne. På nettstedet Rotten Tomatoes har filmen fått 76%  basert på 55 anmeldelser, med gjennomsnittskarakteren 6.8 av 10. På Metacritic har filmen fått en gjennomsnittlig poengsum på 62 av 100 basert på tolv anmeldelser, noe som indikerer «generelt sett gunstige anmeldelser».
Huckingen gasskraftverk

Huckingen gasskraftverk er et varmekraftverk ved Rhinen utenfor Duisburg, i delstaten Nordrhein-Westfalen i det vestre Tyskland. Detligger like ved Krupp Mannesmanns stålverk og har en installert produksjonskapasitet på 614 MW, fordelt på to blokker omed dampturbiner fra MAN. Brenselkilden er koksgass, naturgass og syngass fra smelteverk. Operatør er energiselskapet RWE Power AG. Anlegget stod ferdig i 1976.
De totale CO2-utslippene økte merkbart i 2008 og var ca. 4 024 000 tonn, langt over det samme årets kvote som var 75.400 tonn.
 Utslippet er relativt høyt sammenliknet med anleggets effekt.
Kappverdetårnugle

Kappverdetårnugle (Tyto alba detorta E. J. O. Hartert, 1913) er en underart av tårnugle (Tyto alba) som finnes på Kapp Verde, ei øygruppe utenfor kysten av Vest-Afrika. Tårnugla er en mellomstor raptor som tilhører tårnuglefamilien (Tytonidae).
Bras-Panon

Geografi

Bras-Panon ligger litt nordøst på øya og har kystlinje mot Det indiske hav i nordøst. Ellers grenser kommunen mot Saint-André, Saint-Benoît og Salazie.
Heimevernets Utdanningssenter Værnes

Heimevernets Utdanningssenter Værnes (HVUV) var en utdanningsavdeling underlagt Heimevernet, som lå på Værnes garnison ved Værnes lufthavn i Stjørdal. Avdelingen utdannet soldater og befal til Heimevernet.
Avdelingen besto av fire kompanier, hvor kompani A og B var vanlige geværkompanier. I tillegg var det et befalsutdanningskompani, og et garnisonskompani som tok seg av andre oppgaver i garnisonen, som kjøkken-, velferds- og vedlikeholdstjeneste.
Fram til 2002 var det Luftforsvarets Skolesenter Værnes som holdt til i leiren. Da den ble nedlagt, flyttet Heimevernet inn. I 2007 ble det besluttet at HVUV skulle legges ned, men at utdanningen for utskrevet befal skulle bestå. HVUV ble lagt ned, og Heimevernets befalsskole ble underlagt Heimevernets skole- og kompetansesenter (HVSKS) og flyttet til Garnisonen i Porsanger i Finnmark.
Tvillingbyer

Elvedelte byer

Ikke alle elver er enkle å legge bro over. Det kan være grunnforhold, økonomi eller elvetrafikk som gjør det. Når det da vokser fram tettsteder eller bysamfunn rett overfor hverandre, vil det likevel være lettere å ha administrasjon på ett sted, og lokal ferjetrafikk til kommunikasjon. 
Dette viser tydelig igjen både i Rhindalen- og Moseldalen. De mange bynavn med bindestrek er oftest slike. Andre varianter har samme bynavn, men forskjellig «fornavn».

De hvite byene langs spanskekysten

Langs spanskekysten finnes  mange hvite byer som ligger i fjellsiden godt inne i landet. Når fiendtlige skip ble observert, sendte man kvinner, barn og viktige personer opp dit sammen med eventuelle rikdommer som ikke skulle falle i hendene på sjørøvere eller fiender av annet slag. 
Byene er i dag i ferd med å bli tatt overtatt over av kunstnere og rikfolk. De siste vil nok fortrekke, siden stedene blir oppsøkt av store mengder av turister.
Sacco

Sacco (fra it. «sekk») er et sittemøbel med en enkel konstruksjon, det består av et yttertrekk i vinyl, tekstil eller hud som er fylt med kuler av polystyren. Møbelet former seg etter personen som sitter i det, og er regnet som det første masseproduserte møbel med et uttrykk som ikke var statisk og formelt. Saccomøbelet ble første gang produsert i 1968 og ble raskt en suksess. Møbelet er kjent verden over og er et av ikonene fra 70-årene. 
Saccomøbelet blir ofte også kalt Saccosekk eller Saccostol.

Produsenter

På verdensbasis er det det italienske selskapet Zanotta som er kjent for saccoproduksjon, men møbelet er blitt kopiert av mange produsenter opp igjennom årene. I Norden er det firmaet Sacco of Norway som innehar merkevarerettighetene til SACCO®. Dette selskapet produserer og selger saccosekker fra Innvik i Stryn kommune. Firmaet ble etablert i 2008 og kjøpte da rettighetene fra Ekornes ASA som hadde produsert saccosekker for det nordiske markedet i en årrekke.
Mike Leigh

Biografi

Mike Leigh ble født i Broughton, Salford, Lancashire. Han fikk et stipend til the Royal Academy of Dramatic Art i 1960, og utdannet seg siden ved Camberwell School of Arts and Crafts, Central School of Art and Design, og London Film School. I 1965 begynte han å skrive og regissere sine egne skuespill. Skuespillet Bleak Moments ble satt opp ved Open Space Theatre i 1970, og la grunnlaget for Leighs første film ved samme navn i 1971 (Ensomhet på norsk). 
I årene mellom Bleak Moments og High Hopes ( (Man kan jo håpe...), hans neste kinofilm, regisserte Leigh totalt ni TV-filmer. En av disse, Mean Time (1983), gikk også en kort periode på kino. Leigh oppmuntret skuespillerne til å gå forbi det naturalistiske, depressive i rollene sine, og rollefigurenes desperate situasjoner får derfor ofte et preg av svart humor i Leighs filmer. Han er særlig kjent for sin arbeidsmetode både innen teater og film hvor både karakterer og scener improviseres frem sammen med skuespillerne, gjerne ved at skuespillerne skal gå inn i skikkelser de kjenner og handle og agere slik de vil tro at vedkommende ville gjøre.
I 1988 fikk Leigh støtte fra Film Four og British Screen til å lage sin andre kinofilm, High Hopes, som ble lansert i 1988. Leigh bruker denne filmen om en arbeiderklassefamilie til å observere endringer i det britiske samfunnet og å påpeke viktigheten av humane over materialistiske verdier. Den gode mottakelsen hos kritikerne og relative kommersielle suksessen for filmen etablerte Leigh som en av de store britiske filmregissørene. Hans internasjonale omdømme økte  ytterligere med de neste tre filmene, Life is Sweet (Et herlig liv, 1990), Naked (Naken, 1993), og Secrets & Lies (Hemmeligheter og løgner, 1996). Han fulgte opp med Career Girls (Karrierekvinner, 1997) og kostymedramaet Topsy-Turvy (1999), for så å vende tilbake til en arbeiderklassefamilies hverdagsdrama i All or Nothing (Alt eller ingenting) i 2002. Siden regisserte han Vera Drake (Vera Drakes hemmelighet, 2004), som handler om en hjemmeværende arbeiderklassekvinne på 1950-tallet som utfører aborter på en tid da abort fortsatt var ulovlig, en film som bekreftet Leighs status som en av Storbritannias store regissører.
Goran Trpevski

Karriere som klubbspiller

Trpevski, som var offensiv midtbanespiller, spilte seriekamper for Malmö FF fra 1995 til 1998. I 1998 gikk Trpevski til greske Apollon Smyrnis, hvor han ble ut karrieren.

Karriere på landslaget

Trpevski står notert med én landslagskamp for Sveriges U-21-lag.
Naiara Egozkue

Klubb

Egozkue startet å spille håndball som 11-åring, i den lokale klubben Beti Onak Villava. Ti år senere, i 2004, fikk hun sin profesjonelle debut da Egozkue skrev under for den spanske toppklubben Itxako.
Med Itxako vant hun den spanske serien fire ganger (2009, 2010, 2011 & 2012) og den spanske cupen tre ganger (2010, 2011 & 2012). I europeisk sammenheng nådde klubben finalen av EHF-cupen i 2007/08-sesongen, men tapte mot den russiske klubben Dinamo Volgograd. Sesongen etter var Itxako på nytt i EHF-cupfinalen, som de vant 52–45 sammenlagt mot Leipzig.
Egozkue avsluttet 2010/11-sesongen ved å spille Champions League-finale mot Larvik, som Itxako tapte 47–46 sammenlagt. Sesongen etter flyttet Egozkue til Tyskland og signerte for Bayer Leverkusen, hvor hun ble i to år før hun flyttet tilbake til hjemlandet og klubben Atlético Guardés.

Landslag

Egozkue representerte det spanske kvinnelandslaget under Håndball-VM 2013, hvor hun scoret fem mål på seks kamper.
Hun ble året etter tatt ut i troppen foran Håndball-EM 2014.
Mamma Mia! Here We Go Again

Handling

Filmen utspiller seg fem år etter hendelsene i Mamma Mia!. Donna Sheridan (Meryl Streep) er død, og datteren Sophie (Amanda Seyfried) bestemmer seg for å ta over hotelldriften av morens villa. Sophie er på vaklende grunn med kjæresten Sky (Dominic Cooper), og hun er usikker på om hun kan klare seg uten morens hjelp. Donnas venninner Tanya (Christine Baranski) og Rosie (Julie Walters) forsøker så godt de kan å trøste henne. I det nyåpningen av hotellet nærmer seg, blir Sophie også møtt med dårlige værforhold og et uventet besøk av sin fraværende bestemor Ruby (Cher).
Parallelt fortelles historien om hvordan unge Donna (Lily James) møtte Sophies tre fedre i 1979. Etter uteksamineringen fra Oxford, bestemmer hun seg for å dra ut i verden for å oppsøke eventyr. På veien til den greske øya Kalokairi, møter hun Harry (Hugh Skinner), Bill (Josh Dylan) og Sam (Jeremy Irvine), som alle forfører Donna på hver sin unike måte. Donna bestemmer seg for å bli igjen på øya for å drive sitt eget hotell. Der blir hun nødt til å oppdra barnet sitt på egenhånd – uten hjelp fra sin mor.
Theaterplatz, Dresden

Theaterplatz i Dresden er plassen mellom Semperoperaen, slottet og katedralen. Den har ry som en av Tysklands vakreste plasser på grunn av sin omramming av storslåtte renessansebyggverk. På sørsida ligger hovedfløyen av Zwinger, og på motsatt side avgrenses plassen delvis mot Elben av kafeen Italienisches Dörfchen.
Midt på plassen troner rytterstatuen av kong Johan, utført i 1883 av Johannes Schilling. I det sørøstre hjørnet av plassen ligger den tidligere vakta (Altstädter Wache), som i dag tjener som billettkontor for Sächsische Staatsoper og Staatskapelle. Vakta ble bygd i 1830, og er tegna av Karl Friedrich Schinkel, som også sto bak Neue Wache i Berlin.
Plassen har fått navn etter Semperoperaen, som i sin tid ble bygd som Hoftheater.
Engesund

Historie

Gården ble ryddet som en plass under Ivarsøy av den første gjestgiveren her på 1600-tallet. I 1723 betalte plassen skatt som en selvstendig gård.
På 1800-tallet hadde gården egen kvern og en hage som kunne benyttes av dyrene 12 uker i året. Gården fikk etter hvert tre husmannsplasser: Flatholmen, Gassen og Revet.
Gården Ivarsøy med Engesund var Allehelgensgods, men ble kjøpt av gjestgiver Lars Madsen i 1670-åra. Senere kom gården i brukernes eie.
Handelen på Engesund ble nedlagt i 1974.
Spinochlamys

Utseende

En middelsstor, avlang, bronsefarget skarabide. Antennene har 10 ledd.
Kroppen er noe matt metallisk, uten påfallende hår. Hodet har en litt forlenget, trapesformet "snute". Hannen har påfallende store klør på forføttene.

Levevis

Larvene lever i jorda av røtter, mens de voksne insektene kan finnes gnagende på blader. 
Artene finnes fortrinnsvis i tåkeskog i fjellområder. De voksne billene kommer gjerne til lys.

Utbredelse

Slekten er utbredt i Mellom- og det nordlige Sør-Amerika, med flest arter i Colombia.
LOs hederspris

LOs hederspris er LOs høyeste hedersbevisning på kulturområdet. Den deles ut på LO-kongressen hvert fjerde år. Prisen består av et kunstverk og 50 000 kroner.
Local Security Authority Subsystem Service

Local Security Authority Subsystem Service (LSASS) er en normal systemfil i Windows, som validerer innlogging av en bruker på en PC eller en server.
Filen er spesielt utsatt for angrep fra Sasser ormen. Ormen misbruker et hull på de PC-er som ikke er Windows-oppdaterte. Typsike symptomer på infisering er at lsass.exe filen slutter å virke og dermed vil PC-en automatisk begynne å slå seg av.